કેદીઓ પાસે પણ બીબીસી સાંભળવાની આડકતરી સુવિધા હતી, અને તેઓ પણ જાણતા હતા કે વાસ્તવિકતા શું હતી! બ્રિનલિટ્ઝના ઇતિહાસમાં, ઝેનોન ઝેનવિચ અને આર્થર રેબનર નામના બે રેડિઓ ટેકનિશ્યનો ઓસ્કરના કોઈને કોઈ રેડિઓને રિપેર કરતા રહ્યા હતા. ઝેનોન બપોરના બે વાગ્યાના વોઈસ ઑફ લંડન દ્વારા પ્રસારિત થતાં સમાચારો વેલ્ડિંગ શોપની અંદર ઈયરફોન વાપરીને સાંભળતો હતો. વેલ્ડરો રાતપાળીમાં અડધી રાત્રે બે વાગ્યે પણ રેડિયો સ્ટેશન ટ્યુન કરીને બેસતા હતા. ઑફિસમાં સંદેશો આપવા જઈ રહેલા એસએસના એક માણસે પણ કામદારોમાંના ત્રણ જણને રેડિયો ફરતે બેઠેલા જોયા હતા.